True Story (filem)

True Story nggih punika filem thriller misteri saking Amérikah Sarékat ingkang dipundamel taun 2015. Filem punika dipunsutradarani Rupert Goold, dhedhasar skénario anggitanipun Goold lan David Kajganich, dipunpundhut saking cathetan kanthi sesirah ingkang sami, anggitanipun Michael Finkel. Para juru paraga ingkang didhapuk maragani filem punika antawisipun Jonah Hill, James Franco lan Felicity Jones, dipunsengkuyung déning Gretchen Mol, Betty Gilpin, lan John Sharian.

Franco maragani minangka Christian Longo, setunggalipun priya ingkang saestu dipunpadosi déning FBI awit saking dipundhakwa mejahi semah lan tiga putra lan putrinipun ing Oregon. Piyambakipun ndhelik wonten Meksiko kanthi ngginakaken idhentitas Michael Finkel. Filem punika, kaping pisan dipungyaraken nalika pangaji Sundance Film Festival 2015 lan dipunbabar sesarengan ing surya 17 April 2015, ing Amérikah Sarékat.

 Ingkang maragani 
 Jonah Hill-Michael Finkel
 James Franco-Christian Longo
 Felicity Jones-Jill Barker
 Robert John Burke-Greg Ganley
 Connor Kikot-Zachary Longo
 Gretchen Mol-Karen
 Betty Gilpin-Cheryl
 John Sharian-Sheriff
 Robert Stanton-Jeffrey Gregg
 Maria Dizzia-Mary Jane Longo
 Genevieve Angelson-Tina Alvis
 Dana Eskelson-Joy Longo
 Joel Garland-Dan Pegg
 Rebecca Henderson-Ellen Parks
 Charlotte Driscoll-Sadie Longo
 Maryann Plunkett-Maureen Duffy

 Latar wingking 
Pandamelan filem dipunwiwiti wulan Maret 2013 ing Warwick, New York lan New York City. Brad Pitt ngayahi jejibahan minangka juru damel filem punika, kanthi juru dum dipuntidakaken déning Fox Searchlight Pictures.

Marco Beltrami didhapuk nggarap  iringan musik filem ing surya 18 Juli 2014. Nalika Jill nuweni Longo salebetipun pakunjaran, piyambakipun lelagon rekaman sesirah "Se la mia morte brami" (If you desire my death), salah satunggalipun lagu saking Italia anggitanipun juru musik renaisance Italia Carlo Gesualdo.William B. Ober, "Carlo Gesualdo, Prince of Venosa: Murder, Madrigals, and Masochism" in Bulletin of the New York Academy of Medicine, Vol. 49, No. 7, July 1973, pp. 634–645

Filem punika estunipun badhé dipunbabar winatesan ing surya 10 April 2015. Nanging, wanci pambabaran punika salajengipun telat setunggal peken supados saget dipunbabar kanthi sesarengan.

True Story nampèni warni-warni pamanggih saking para juru kritik. Situs pangempal pambiji Rotten Tomatoes mbabaraken pawartos bilih filem punika ngancik pandhemen dumugi 45%, dhedhasar 141 pamanggih, kanthi rata-rata 5.5/10. Wondéné ing Metacritic, filem punika pikantuk biji 50 saking 100, dhedhasar pamanggih 40 juru kritik, ingkang suraosipun bilih filem punika gadhah warni-warni pamanggih.

 Pangaji 
Filem True Story mlebet ing kalih nominasi lan kalih katégori wonten pangaji Ten Choise Awards inggih punika Choise Movie Actor:Drama kanggé James Franco lan Jonah Hill. Setunggal malih nggih punika Choise Move Actress:Drama kanggé Felicity Jones.

 Pranala njawi 





 Rujukan 

Kategori:Film Amérikah Sarékat
Kategori:Film Amérikah Sarékat taun 2015
Kategori:Film taun 2015
Kategori:Film berbahasa Inggris
Kategori:Film thriller
Kategori:Film misteri
Kategori:Film kriminal
Kategori:Artikel Wiki Mrebawani II kalamangsa 1